പരുക്കേറ്റ് വഴിയരികില് കിടന്നയാള്ക്ക് രക്ഷകരായി ഓട്ടോ്രൈഡവറും പഞ്ചായത്തംഗവും എലിക്കുളം: പാലാ പൊന്കുന്നം റോഡില് കുരുവിക്കൂട് കവലക്ക് സമീപം രാത്രി ബൈക്ക് മറിഞ്ഞ് അബോധാവസ്ഥയില് കിടന്ന യാത്രക്കാരന് രക്ഷകരായി ഓട്ടോ്രൈഡവറും പഞ്ചായത്തംഗവും. എലിക്കുളം കലൂര് വടുതല ദീപു ജി.നായരാ34ണ് ബൈക്ക് മറിഞ്ഞ് തലയ്ക്ക് പരുക്കേറ്റ നിലയില് വഴിയോരത്ത് കിടന്നത്. ഇദ്ദേഹത്തെ രക്ഷിച്ച് ആശുപത്രിയിലെത്തിച്ചത് ഓട്ടോ്രൈഡവര് താഴത്തേടത്ത് ബിന്സും പഞ്ചായത്തംഗം മാത്യൂസ് പെരുമനങ്ങാട്ടും. കഴിഞ്ഞ ദിവസം രാത്രി പത്തുമണിക്ക് അപകടത്തില് പരുക്കേറ്റ് അബോധാവസ്ഥയില് കിടന്നയാളെ മഞ്ചക്കുഴിയിലെ ഓട്ടോ്രൈഡവറായ ബിന്സാണ് ആദ്യം കണ്ടത്. ഉടന് തന്നെ പഞ്ചായത്തംഗം മാത്യൂസിനെ വിവരമറിയിച്ചു. ഇവര് ചേര്ന്ന് ദീപുവിനെ പാലാ ജനറല് ആശുപത്രിയിലെത്തിച്ചു. തുടര്ന്ന് കൂടുതല് ചികിത്സ വേണ്ടതിനാല് മെഡിക്കല് കോളജ് ആശുപത്രിയിലെത്തിച്ചതും ഇരുവരും ചേര്ന്നാണ്. അപകടത്തില് പരുക്കേറ്റ് കിടന്ന യുവാവിനെ രക്ഷിക്കാനുള്ള ശ്രമത്തില് അതുവഴി ഓട്ടോറിക്ഷയില് വന്ന തമ്ബലക്കാട് സ്വദേശികളായ യുവാക്കളും സഹായിച്ചെന്നും അവരും തങ്ങളുടെ ഒപ്പം പാലാ ജനറല് ആശുപത്രി വരെ സഹായത്തിനുണ്ടായിരുന്നുവെന്നും പഞ്ചായത്തംഗം പറഞ്ഞു.